Min kone og jeg har lejet Ritas lejlighed, mens vi var på en uges ferie i Lissabon. Skøn og hyggelig lille lejlighed, som har det der kræves af en ferielejlighed. Godt disponeret og den passer rigtig fint til to personer. Vi nød at kunne sidde ude på lejlighedens balkon, hvor der var sol fra midt formiddag til sidst på eftermiddagen (april)

Lejligheden der er forholdsvis nyistandsat ligger i meget roligt kvarter, og der er ikke langt til diverse indkøbsmuligheder (Pingo). Der ligger også et par udmærkede lokale restauranter og specielt Satelite da Graca kan anbefales.

Rita var desuden en meget hjælpsom og imødekommende vært så vi kan helt klart anbefale hendes lejlighed.

Anne & Peter, Svendborg, Danmark